ઉત્તર રેલવેના સીપીઆરઓએ જણાવ્યું કે દશેરાની ઉજવણીમાં આ ઘટના બની હતી. રાવણદહન વખતે ફટાકડા ફૂટતાં લોકો ગેટ નંબર ૨૭ તરફ ભાગવા લાગ્યા હતા અને તે વખતે જ ટ્રેન તે ગેટ આગળથી પસાર થઇ હતી. ઘટના બની ત્યારે આ ટ્રેન જલંધરથી અમૃતસર આવી રહી હતી. ટ્રેક નજીક ગ્રાઉન્ડ પાસે ૩૦૦થી વધુ લોકો રાવણદહન જોઇ રહ્યા હતા. ઘટના વિશે એવું કહેવાય છે કે રાવણ દહનની સાથે ફટાકડાનો આવાજ શરૂ થતાં જ લોકો ટ્રેક્સ તરફ આવવા લાગ્યા હતા અને ત્યાં પહેલેથી જ ઘણાં લોકો હોવાથી ભીડ અચાનક વધી ગઇ હતી અને એવામાં ટ્રેન પસાર થઇ હતી.